Njeswačidło do europskeho zwjazka Łužiskich parkow přiwzate
Njeswačidło/Mužakow (JK/SN). Njeswačanski hrodowy park je wot lětušeho oficialnje čłon europskeho zwjazka łužiskich parkow. To zdźěli wjesnjanosta Gerd Schuster (CDU) tele dny gmejnskim radźićelam. Wón bě so w februaru na posedźenju zwjazka w Mužakowje wobdźělił, hdźež nimo Njeswačanskeho parkaj w pólskim Zatonju a Żaganju kaž tež parkaj w Starej Darbni (Altdöbern) a Kromoli jako nowych čłonow do zwjazka přiwzachu. Z tym je zwjazk z cyłkownje dźewjeć parkami doskónčny rozměr docpěł a móže so wobsahowemu dźěłu wěnować. Nimo nowych čłonow su w zwjazku zastupjene wot lěta 2010 Mužakowski park, Rogeński park, Baršćanski róžowy park kaž tež hrodowy park w pólskich Brodach.
szl_Latn szl_Latn